PYRENÆERNE

Spanien

8. – 16. juni 2002

Erik Kramshøj  &  Erik Mølgaard

Dansk  Ornitologisk  Forening

Birdlife – Denmark

Forord

DOF’s Københavnsafdeling arrangerede en tur til Pyrenæerne i perioden 8 -16 juni 2002 med 14 deltagere og to ledere. Turen blev gennemført i to minibusser med overnatning på 3 forskellige hoteller. 

KLM havde arrangeret flytransport, mens vi selv stod for booking af hoteller og leje af minibusser.

Tidspunktet på året var fint med hensyn til at få det mest varierede fugleliv at se. I juni er vejret fint i bjergene og det er til at komme frem både på stier og veje. I de tørre sletteområder ville aktiviteten sikkert have været højere tidligere på året. Vejrmæssigt var det en forholdsvis stabil periode. Dog havde vi en meget voldsom blæst på steppen, der ødelagde vores muligheder for at se på fugle i området. I Pyrenæerne var der varmt og solrigt.
 
Turens deltagere var: Jette og Finn Kriegel, Hans H. Nielsen, Eske Mortensen, Edda Riise, Carl Erik Mabeck, Peter Bang, Hanne Albirk, Jørgen Riberholt-Hansen, Hanne og Steen Jørgensen, Kirsten og Jørgen Hansen og Marianne Mølgaard.
 
Turens pris var kr. 8.600,- som inkluderede al transport, alle overnatninger med morgenmad og delvis aftensmad samt almindelig DOF service.

Rapporten er inddelt i følgende 3 afsnit:

1) Turoversigt (Rejserute)			

2) Personlig dagbog af EriK Kramshøj	

3) Artsliste	

Deltagerne på turen, uden hvem der aldrig var blevet en tur, fremgår af listen ovenfor. Holdet var præget af godt kammeratskab og fint humør. Undertegnede tænker med glæde tilbage på turen og håber, at vi mødes igen på ture, der kan leve op til Spanien 2002.

Erik Kramshøj		Erik Mølgaard	
Byskriverstræde 1	Ekströmsväg 27g
2791 Dragør		230 44 Bunkeflostand
Denmark			Sweden
ekr@dr.dk		moel@telia.com

Turoversigt (Rejserute)

08.06.2002: Kastrup (Københavns Lufthavn) - Barcelona Lufthavn - Candasnos (Hotel La Cruzanzana) – Området øst f. Ballobar (aftentur) - Candasnos.
 
09.06.2002: Candasnos – El Planeron - Belchite (med kloster og ruinby, formiddag ) - El Planeron nær Quinta - Zaida - Sastago - Candasnos.
 
10.06.2002: Candasno – Området øst f. Ballobar (kl.6-9) - Candasnos - Sariñena (indkøb) - Huesca (middag) - Embalse de la Peña (frokost) St. Marie Triste - Monasterio de San Juan de la Peña (eftermiddag) - Puenta la Reina de Jaca (Hotel Anaya).
 
11.06.2002: Puente la Reina de Jaca - Valle de Echo - Hecho(formiddag)- Garbardito (eftermiddag)- Boca del Infierno -  Puente la Reina de Jaca.
 
12.06.2002: Puente la Reina de Jaca - Valle de Ansó (formiddag)- Garbardito (eftermiddag) - Puente la Reina de Jaca.
 
13.06.2002: Puente la Reina de Jaca - Somport passet - D'Issaux skoven - Escot (indkøb) - Puente del Portalet(grænsen) - Torla (hotel Abetos).
 
14.06.2002: Torla – Odesa Nationalpark Bujaruelo dalen (formiddag) - Valle de Ordesa-Hotellet.
 
15.06.2002: Torla-  Puente del Portalet (morgen/formiddag) - hotellet.
 
16.06.2002: Torla - Barcelona lufthavn - Kastrup Lufthavn.

Personlig dagbog af Erik Kramshøj

Lørdag 8.6
Vi ankom ved middagstid til Barcelona efter mellemlanding i Amsterdam i øsende regnvejr. Til gengæld så de to minibusser, som vi fik udleveret efter en del flakken frem og tilbage mellem forskellige Avis skranker, ud til at være i fin stand, hvilket da også viste sig at være tilfældet under hele turen. Første stop var knap 200 km. vest for Barcelona på en landevejskro ved byen Candasnos, hvor vi havde 3 overnatninger for at se på lavlandsfugle. Bilturen blev relativt hurtigt overstået og forventningerne var høje, ikke mindst på grund af en effektiv opklaring efterhånden som vi nærmede os vort mål. Hvad vi først bemærkede da vi steg ud af bilerne var at opklaringen medførte en strid vind på op mod 15 m/s som holdt de næste par dage og gjorde vores iagttagelser i det åbne slettelandskab betydeligt mere problematiske, end vi havde regnet med. Til gengæld havde vi dårligt nok parkeret bilerne før vi fik turens første overraskelse: Op til flere eksemplarer af Lille Tårnfalk opholdt sig på markerne omkring hotellet. Der skulle senere vise sige endnu større overraskelser i nærområdet ved Candasnos.  Efter indcheckning kørte vi til et område ca. 20 km. N for Candasnos langs vejen mod Ballobar. Noget før Ballobar går der en grusvej ind i steppeområdet. Trods blæst og begyndende aften sås korttået - og kalanderlærke samt turens eneste iagttagelse af dværgtrappe (2 ex) og ellekrage som endnu en overraskelse.

Søndag 9.6
“Søndagssyndromet” skrev notaren i obsbogen: Omskrevet betød det, at man ikke
skal forvente restaurantåbent før ved middagstid på de nordspanske sletter, og da vi havde ca.  1 ½ times kørsel frem til området, var vi nødt til at køre allerede ved 6 tiden med forhåbninger om et lettere måltid i byen Belchite først på formiddagen. Efter nogen søgen endte vi på en mindre bar, som kunne byde på plasticmuffíns og kaffe. På de nordspanske sletter kommer man sandelig hviledagen i hu...
Der var ingen sammenbrud af den grund og situationen blev taget med ophøjet ro af samtlige deltagere, som ellers havde haft en behersket morgen på Planeron plateauet, hvor morgensolen ikke kunne dæmme op for en mildt sagt strid og kølig blæst, som bevirkede, at det var næsten umuligt at høre fuglene og ligeså umuligt at holde kikkerterne i ro.  Lærkeoplevelserne blev også derefter. Duponts lærke svigtede og vi fik kun set en enkelt dværglærke. En sortbuget sandhøne nåede kun ca. halvdelen af deltagerne at se flyve over os. Til gengæld blev en vandring i Belchites ruinby fra borgerkrigen en oplevelse med fine iagttagelser af både blådrossel og specialiteten sørgestenpikker.  Lidt udenfor byen lå klostret  ...... på en højderyg, hvor fik set turens første gåsegribbe og den efterhånden vanskelige stenspurv ved rede.  Vi gav os endvidere tid til et nærmere studie af theklalærke.
Om eftermiddagen besøgte vi et andet plateau beliggende midt mellem Belchite og Candasnos, hvor alle fik set provencesanger godt. Turens absolut største overraskelse kom imidlertid kun ½ km fra vores hotel. Minibussernes gennemsnitsfart havde været forskellig og bus 2 haltede en halv times tid bagefter bus 1. Mellem Candasnos og vores hotel opdagedes nemlig en blå glente som musede sammen med nogle små tårnfalke. Det gav anledning til nogen panik, da den tunge trafik var genoptaget efter weekendfri. Fuglen var i midlertid  så venlig at sætte sig i en mast ved en grusvej, som vi kunne komme ind på efter rallykørsel frem til hotellet og voldsomme anskrig til det ellers afslappende hold 1, således at alle fik set fuglen godt inden den fløj mod nord.  En perfekt afslutning på en dag, hvor varmen samtidig var kommet (for at blive) og hvor den meget kraftige og generende vind havde lagt sig betydeligt.

Mandag 10/6
Før morgenmaden kørte vi ud til områderne ca. 20 km nord for Candasnos, hvor vi havde tilbragt den første aften. Vi kom så tidligt afsted, at flere kirkeugler blev set langs vejen. Efter morgenmaden gik turen så mod bjergene og Puente La Reina, hvor vi skulle bo de næste par dage. Hotel Anaya ligger stort set i et vejkryds mellem de store byer Pamplona og Jaca, men det forhindrede ikke rovfuglene, specielt ådselsgrib, dværgørn og sort glente konstant at flyve omkring os, når vi var hjemme, ligesom husrødstjert vækkede os om morgenen og sydlig nattergal holdt os vågne om aftenen. Turen var lang (godt 200 km.), men virkede ikke sådan på grund af nogle gode stop. Det første fandt sted i Byen Sarinena, hvor vi provianterede omgivet af et væld at storkereder på byens tage og i højmasterne som gjorde synet mere imponerende end æstetisk. Næste imponerende syn kom umiddelbart syd for byen Huesca kort inden opkørslen til Pyrenæerne i form af en rovfugleansamlig på ca. 200 fugle som indeholdt bl.a. 30 gåsegribbe, 135 sorte glenter, 10 ådselsgribbe, dværgørn og kongeørn. Efter frokost ved en smukt beliggende Embalse de la Peña ved St. Marie Triste, startede vi opkørslen mod det endnu smukkere beliggende kloster San Juan de la Pena, hvor vi kunne se ned på kredsene gåsegribbe i dalen hvor vores hotel lå. I løbet af det sidste døgn var vinden løjet betydeligt af, og temperaturen var steget til en slags behagelig dansk sommervarme.

Tirsdag 11/6
Fra om morgenen kørte vi op i Valle de Echo, og selvom vi kom tidligt afsted gik der alligevel et par timer inden vi fandt frem til det stedet med det korrekte TV kabel, så vil kom først ind midt i første halvleg i fodbold VM mellem Frankrig og Danmark ved stillingen 1-0 til Danmark! I de små bjergbyer tog man det tilsyneladende roligt med det VM, og det viste sig at vi måtte gennem et par barer og hoteller i et par byer før vi fandt frem til en kaffebar som havde det rigtige kabel, i øvrigt med forstående og til sidst også effektiv hjælp fra de lokale.  Ejeren af baren var glad for den mangedoblede omsætning af kaffe så tidligt på dagen, og vi var glade for Danmarks sejr. Endnu gladere var de, som havde valgt at se på fugle mens vi var rød/hvide. De havde nemlig set turens eneste høgeørn, hvilket fik tilføjet en tredje farve på nogle af fodboldfanatikerne: Misundelsens gule farve.  Valle De Echo fører direkte op mod den franske grænse, og lidt øst for byen Siresa går en lille vej opad mod øst til et skovbevokset plateau Garbardito med en formidabel udsigt til de godt 2.000 meter høje bjergvægge med et stort antal ynglende gåsegribbe, samt 2-3 regelmæssigt kredsende lammegribbe og alpekrager.  Ved parkeringsområdet så vi fine citronsiskener og ved en klippe 30 minuters gang ude af stien nogle meget fine murløbere, som dog krævede lidt tålmodighed før de ville vise sig.

Onsdag 12/6 
Om formiddagen besøgte vi Valle de Anso, som løber parallelt med Echo, men som i de nedre regioner har et temmeligt rigt småfugleliv ved floden Rio Veral. Her så vi bla. mange mere hjemlige arter samt specialiteter som hvidskægget sanger, spottesanger, gærdeværling og rødhovedet tornskade. Minsandten også sanglærke. Eftermiddagen var en ligeså succesrig gentagelse af gårsdagens eftermiddag.

Torsdag 13/6
Inden vores sidste stop på turen, Ordesa Nationalparken tog vi et svip til Frankrig og for at besøge D'Issaux skoven der er kendt for sin fine bestand af hvidrygget flagspætte. Det var der også, og på trods af, at årstiden ikke er god for spætter fik en stor del af deltagerne set en fugl rimeligt godt, mens andre måtte nøjes med glimt og stemme. Ved grænsen, Puento del Portalet var der foruden de karakteristiske bjergfugle, alpekrage, alpeallike og bjergpiber også murmeldyr samt stenbukke.  Om aftenen ankom vi til Hotel Abetos uden for byen Torla, hvis postkortagtige beliggenhed lovede godt for de kommende dages magelighedsobservationer om eftermiddagen.

Fredag 14/6
Selve Ordesas kerneområde virkede voldsomt overrendt, mens vi havde Bujaruelo dalen lidt for os selv og en kæmpestor flok får. Der var godt med sommerfugle i dalen, bl.a. to forskellige svalehaler og sørgekåbe. Der var smukt, og det samme må siges om terrassen på vort hotel, hvor vi tilbragte eftermiddagen i et forbløffende rovfugleselskab anført af et par lammegribbe svævede rundt omkring os i medlys over bjergskråningerne, sammen med slangeørne, kongeørne, dværgørn, musvåger, gåsegribbe, ådselsgrib, rødglente, tårn- og vandrefalk. Selv de mere blaserte rovfugleentusiaster måtte overgive sig. Et æstetisk højdepunkt...

Lørdag 15/6
Puente de Portalet besøgtes om morgenen og igen om eftermiddagen af bus 1 i håb om stendrossel, og det lykkedes ligesom vi fik set op mod 20 gemser og 5 murmeldyr.
Bus 2's eftermiddag mindede om i går skønt stemningen var mere trykket på grund af Danmarks nederlag til England. Lammegribbene sørgede dog med usvigelig sikkerhed for at trøstesløsheden blev overvundet og fryd og gammen genoprettet.

Søndag 16/6
Returen til Barcelona var lidt mere besværlig på grund af bjergkørsel de første par timer og selvfølgelig afsked med et af de smukkeste områder i Europa. Det var alle vidst enige om. Barcelone blev nået ved middagstid og vi var tilbage i København først på aftenen. 

ARTSLISTE 

LILLE LAPPEDYKKER (Tachybaptus ruficollis)
Ca. 20 sås 9-10/6 i en lille sø ved Candasnos.

TOPPET LAPPEDYKKER (Podiceps cristatus)
1 10/6 i den lille sø ved Candasnos.

GRÅAND (Anas platyrhyncos)
Ca. 100 9-10/6 i den lille sø ved Candasnos.

RØDHOVEDET AND (Netta rufina)
Henholdsvis 10 og 8  9-10/6 i den lille sø ved Candasnos.

TAFFELAND (Aythya ferina)                                                                                                  5 og 10 9-10/6 i den lille sø ved Candasnos.

FISKEHEJRE (Ardea cinerea)
1 9/6 og 4 10/6 søen ved Candasnos.  2 13/6 Valle de Anso.

PURPURHEJRE (Ardea purpurea)
1 i den lille sø ved Candasnos. 

KOHEJRE:  (Bubulcus ibis)
3 d. 8/6 og 1 d. 10/6  i  El Basal området nord for Candasnos. Vi så mange små hvide hejrer på  motorvejen  mellem Barcelona og Candasnos, men var lidt usikre på arte(r)n(e).

HVID STORK (Ciconia ciconia)
5 sås mellem Barcelona og Candasnos 8/6.  4 beboede reder i byen Quinto de Ebro 9/6  samt omkring 100 reder i byen Sarinena, hvor såvel offentlige bygninger som højmaster dannede basis for en stor koloni. 

HVEPSEVÅGE (Pernis apivorus)
Turens eneste eksemplar sås ved San Juan la Pena klostret 10.6.

BLÅ GLENTE (Elanus caeruleus)
1 ved Candasnos 9/6.

RØD GLENTE (Milvus milvus)
I alt 25 registrerede fugle, antallet kan have været det dobbelt i betragtning af, at en stor del af iagttagelserne blev gjort under kørsel, således at de to busser ikke nødvendigvis har set de samme fugle. Arten sås overhovedet ikke i lavlandet, men blev først registreret ved foden af Pyrenæerne for at blive stadig mere almindelig i højderne  i modsætning til sort glente. Forsvandt igen når vi kom helt op omkring trægrænsen.

SORT GLENTE (Milvus migrans)
Karakterrovfugl i lavlandets kulturlandskaber, ca. 210 fugle blev registreret, som ovenfor har antallet givet været betydeligt større. Største flok på 135 sås ca. 10 km. syd for Hueva 10/6 som en stor del af et koncentreret rovfugletræf.

LAMMEGRIB (Gypaetus barbatus)
Forventningerne til denne art blev overgået. 9 forskellige fugle sås, fra den første iagttagelse af en noget bredarmet juvenil og 2 adulte skønheder i Hecho dalen  11/6 og 12/6. 2 ad Valle de Anso, 1 imm Potalet, 1 imm Bujaruelo dalen og til daglige eftermiddagsoplevelser på hotelterrassen i Torla, hvor et ægtepar  til vores og... havde man indtryk af... deres egen store æstetiske fryd sås dagligt i timevis.

GÅSEGRIB (Gyps fylvus)
Karakterrovfugl i hele området.  Ca. 40 fugle sås på slettelandet allerede 9/6, og da vi først kom op i Pyrenæerne så vi gåsegribbe over alt. Både 10  og 11/6 talte vi over 100 ex, selskaber på 25-30 fugle ad gangen var ikke noget usædvanligt syn.

ÅDSELGRIB (Neophron percopterus)
I alt blev 54 fugle noteret flest 10 og 11/6  (25 og 15 ex.) Vurdering af det eksakte antal af arter som gåse- og ådselgrib er lidt problematisk i områder , som vi besøgte, da man som  fugleturist ikke er fortrolige med de enkelte arters bevægelser i området.

RØRHØG  (Circus aeruginosus)
I alt 12 fugle. Alle set i slettelandet.

SPURVEHØG (Accipiter nisus)
2 11/6 Garbardito.

MUSVÅGE (Buteo buteo)
Fåtallig, i alt  19 ex, fordelt på daglige observationer fra 1-5.

KONGEØRN (Aquila chrysaetos)
Overraskende sås de største antal  (6 fugle) tidligt om morgenen på turens første dag  mellem Candasnos og Belchite. I Pyrenæerne så vi i alt 7 fugle.

HØGEØRN  (Hieraetus fasciatus)
De få som foretrak fugle frem for fodbold 11/6 så turens eneste eksemplar af denne art i Valle de Echo.

DVÆRGØRN (Hieraetus pennatus)
En af de rovfugle hvor man bagefter synes at man har set flere end de 13 noterede fugle med indbygget hensyn til gengangere. Flest i de lavere dele af Pyrenæerne, og især venlig mod os omkring vort hotel i Puente la Reina.

SLANGEØRN (Circaetus gallicus)
Mindre end 15 fugle noteredes. Det synes af for få, idet en del af observationerne blev gjort fra busserne .

LILLE TÅRNFALK (Falco naumanni)
4-5 dagligt på markerne omkring Candasnos.

TÅRNFALK (Falco tinnunculus)
Sås dagligt. Mest under buskørsel.

LÆRKEFALK (Falco subbuteo)
1 sås om morgenen ved hotellet i Puente la Reina.

VANDREFALK (Falco peregrinus)
1 Belchite 9/6, 1 Sastago, 1 Candanos, 1 Garbadito 11 og 12/6, 1 Valle de Anso og en fra hotellet I Torla.

RØDHØNE (Alectoris rufa)
I alt 16 fugle noteret i løbet af de første 3 dage.

VAGTEL (Coturnix coturnix)
Hørtes 11 og 12/6 ved Biescas samt 15/6 1 hørt  Puente de Portalet.

BLISHØNE (Fulica atra)
En flok på ca. 100 i sø ved Candasnos.

TRIEL (Burhinus oedicnemus)
2 10/6 nord for Candasnos og 2 14/6 ved en benzintank et sted på vej mod Barcelona.

STYLTELØBER (Himantopus himantopus)¨                                                                            I alt 6 fugle sås i lavlandet, heraf en rugende fugl i et lille vandhul ved Candasnos by.

LILLE PRÆSTEKRAVE (Charadrius minutus)
2 i vandhullet ved Candasnos by.

MIDDELHAVSMÅGE (Larus michahellis)
Kun 4 fugle sås i Candasnos.

HÆTTEMÅGE (Larus ridibundus)
Ca. 50 i søen ved Candasnos.

HULDUE (Columba oenas)
5  San Juan de la Pena 10/6.

RINGDUE (Columba palumbus)
Sås jævnligt gennem hele turen, men ikke talrigt. Op til 15 ex. 8. og 9/6.

TYRKERDUE (Streptopelia decaocto)
Almindelig i byerne.

TURTELDUE (Streptopelia turtur)
Få set I lavlandet.

GØG (Cuculus canorus)
Fåtallig i lavlandet, 5 ex noteret.

KIRKEUGLE (Athene noctua)
I alt 7 ex. noteret i området omkring Candasnos.

STOR FLAGSPÆTTE (Dendrocopus major)
Kun 2 iagttagelser. 1 ved rede på ven mod San Juan de la Pena 10/6 og 1 Garbardito 12/6.

SORTSPÆTTE (Dryocopus martius)
1 Garbardito 11/6.

GRØNSPÆTTE (Picus viridis)
1 11/6 og 2 12/6 Garbardito. 

SKOVSKADE (Garrulus glandarius)
Sås dagligt i Pyrenæerne 1-2 ex.

HUSSKADE (pica pica)
Almindelig.

ALPEKRAGE (Pyrrhocorax pyrrhocorax)
Dagligt i Pyrenæerne med 5-10 ex. Overraskende  nok sås 10 9/6 i området mellem Sastago og Candasnos, som ligger betydeligt lavere (under 400 m) end biotoper som arten ellers foretrækker inde i landet.

ALPEALLIKE  (Pyrrhocorax graculus) 
5 11/6 Garbardito  og 5 13/6 grænsen  (Portalet).

ALLIKE (Corvus monedula)
Almindelig.

SORTKRAGE (Corvus corone)
Almindelig  i Pyrenæerne.

RAVN (Corvus corax)
Sås regelmæssigt overalt, men mest almindeligt i lavlandet.

PIROL (Oriolus oriolus)
1 9/11 20 km. syd for Candasnos  og 1 10/6 Hotellet i Puenta la Reina

RØDRYGGET TORNSKADE (Lanius cullorio)
11/6 2 Hechodalen og 12/6 1 Valle de Anso.

STOR TORNSKADE (Lanius meridionalis)
1 sås på turen mod Candasnos 8/6.
Note: Den spanske race som vi så har fået artsstatus og kaldes nu Sydlig Tornskade (Lanius meridionalis).

RØDHOVEDET TORNSKADE (Lanius senator)
Ialt 5 fugle noteret (3 i lavlandet, 2 i bjergene).

VANDSTÆR (Cinclus cinclus)
11/6 5 Hecho dalen, 14/6 2 Ordesa.

BLÅDROSSEL  (Montocola solitarius)
 9/6 2 Sastago ruinerne, 12/6 2 Valle de Anso.

STENDROSSEL (Monticola saxatilis)
3 sås ved grænsen til Frankrig (Portalet) 15/6 (2 hanner og 1 hun).

SOLSORT (Turdus merula)
Almindelig i Pyrenæerne.

SANGDROSSEl (Turdus philomelus)
Hørtes synge dagligt i Pyrenæerne.

MISTELDROSSEL (Turdus viscivorus)
I alt 5 fugle noteret, 4 i bjergene, 1 ved opstigningen.

ENSFARVET STÆR (Sturnus unicolor)
Almindelig i lavlandet. Fraværende i bjergene.

GRÅ FLUESNAPPER (Muscicapa striata)
4 12/6 Valle de Anso.

RØDHALS (Erithacus rubecula)
Almindelig i bjergene, sås ikke i lavlandet.

SYDLIG NATTERGAL (Luscinia megarhynchos)
Dagligt hørtes 1-5 ex. Dog ikke mindre end 12 i Valle de Anso 12/6

HUSRØDSTJERT (Phoenicurus ochrurus)
Dagligt mellem 1-5 eksemplarer, også over trægrænsen.

SORTSTRUBET BYNKEFUGL (Saxicola torquata)
10/6 1 St. Marie Triste, 12/6 1 Valle de Anso.

SØRGESTENPIKKER (Oenanthe leucura)
2 sås 9/6 i ruinbyen Sastago.

STENPIKKER (Oenanthe oenanthe)
2 i ruinbuen Sastago 9/6 og 1 13/6 ved grænsen.

MIDDELHAVSSTENPIKKER (Oenanthe hispanica)
Kun set i lavlandet: 8/6 2 nord for Candasnos og 9/6 5 Planeron.

SPÆTMEJSE (Sitta europea)
2 10/6 San Juan de la Pena, 13/6 1 Col de la Houratate.

KORTTÅET TRÆLØBER (Certhia brachyrdactyla)
10/6 1 San Juan de la Pena, 12/6 1 Garbardito.

MURLØBER (Tichodroma muraria)
2 fugle sås Garbardito 11/6 og 12/6.

GÆRDESMUTTE (Troglodytes troglodytes)
Almindelig i bjergene.

HALEMEJSE (Aegithalos caudatus)
5 Garbardito 11/6 og 12/6.

DIGESVALE (Riparia riparia)
1 Valle de Anso 12/6.

KLIPPESVALE (Ptyonoprogne rupestris)
Almindelig i bjergenene hvor vi dagligt så 10-15 ex.

LANDSVALE (Hirundo rustica)
Almindelig overalt.

RØDRYGGET SVALE (Hirundo daurica)
Den ene bus så 1 tæt ved Barcelona 7/6.

BYSVALE (Delichon urbica)
Almindelig overalt.

FUGLEKONGE (Regulus regulus)
5 Garbardito 12/6.

RØDTOPPET FUGLEKONGE (Regulus ignicapillis)
Dagligt i Pyrenæerne, flest 11/5 med 5 ex. Garbardito.

CETTISANGER (Cettia cetti)
1 10/6 S´t. Maria Triste og 1 10/6 San Juan de la Reina.

DROSSELRØRSANGER (Acrocephalos arundinaceus)
1 i søen ved Candasnos.

SPOTTESANGER (Hippolais polyglotta)
4 Valle de Anso 12/6.

GRANSANGER (Phylloscopus collybita)
1 Valle de Anso 12/6.

BJERGLØVSANGER (Phylloscopus bonelli)
2 San Juan de la Pena 10/6 og 1 Valle de Anso 12/6.

MUNK (Sylvia atricapila)
Almindelig i Pyrenæerne.

HAVESANGER (Sylvia borin)
Almindelig i Pyrenæerne, ikke så talrig som foregående.

HVIDSKÆGGET SANGER (Sylvia cantillans)
3 Valle de Anso 12/6.

PROVENCE SANGER (Sylvia undata)
2 sås og hørtes fins 10/6 Sastago.

SUMPMEJSE (Parus palustris)
1 sås Col de Houratate  (Frankrig) 13/6. 2 Bujaruelo dalen 14/6.

SORTMEJSE (Parus ater) 
5 11/6 og 1 12/6 Garbardito.

TOPMEJSE (Parus cristatus)
I Bjergene blev 14 ex. noteret, heraf 10 11/6 Garbardito.

MUSVIT (Parus major)
Almindelig i Pyrenæerne.

BLÅMEJSE (Parus caeruleus)
Almindelig i Pyrenæerne.

KALANDERLÆRKE (Melanocorypha calandra)
Talrig overalt i lavlandet, nærmest at sammenligne med sanglærken i Danmark, også med hensyn til biotopvalg.

KORTTÅET LÆRKE (Calandrella brachydactyla)
Langt mindre talrig end ovenstående, anslået 1/3, oftest på lidt goldere biotoper.

DVÆRGLÆRKE (Calandrella rufescens)
2 sås af en del deltagere trods voldsom blæst 9/6 Planeron.

TOPLÆRKE (Galerida cristata)
Almindelig overalt i lavlandet.

THEKLA LÆRKE (Galerida theklae)
7 noterede fugle, heraf koncentreret observation af et par ved klosteret nær Belchite 9/6.

HEDELÆRKE (Lullula arborea)
1  Valle de Hecho 11 og 12/6.

SANGLÆRKE (Alauda arvensis)
12/6 sås  1 Valle de Anso og 2 ved Grænsen 15/6.

GRÅSPURV (Passer domasticus)
Almindelig i byer.

STENSPURV (Petronia petronia)
Ynglede i klostret ved Beliche hvor vi så 5 d. 9/6 yderligere 1 sås St. Marie Triste 10/6.

HVID VIPSTJERT (Motacilla alba)
Sås dagligt under hele turen i 1-5 eks.

BJERGVIPSTJERT (Motacilla cinerea)
Dagligt i bjergene med 1-5 eks.

MARKPIBER (Anthus campestris)
1 sås 8 og 10/6 i området nord for Candasnos.

BJERGPIBER (Anthus spinoletti)
13/6 og 15/6 sås henholdsvis 5 og 3 ved Grænsen.

JERNSPURV (Prunella modularis)
Enkelte fugle dagligt i bjergene og til rapportskriverens store forbavselse også langt over trægrænsen.

BOGFINKE (Fringilla coelebs)
Almindelig i bjergene.

GULIRISK (Serinus serinus)
Sås dagligt under hele turen med op til 5 eks. Dog 10 12/6 Valle de Anso.

CITRONSISKEN (Serinus citrinella)
Ved Garbardito sås 1 11/6 og 2 12/6 yderligere 2 Bujaruelo dalen 14/6.

STILLITS (Carduelis Carduelis)
Karakterfugl i hele området.

TORNIRISK (Carduelis cannabina)
Almindelig

DOMPAP (Pyrrhula pyrrhula)
2 Valle de Hecho 11. og 12/6  samt 1 Bujaruelo dalen 14/6.

GULSPURV (Emberiza citrinella)
Fåtallig. 2 Belchite 9/6 og 1 Grænsen 13/6.

GÆRDEVÆRLING (Emberiza cirlus)
Få deltagere så 1 på vej mod Candasnos 8/6.samt 1 sås 12/6 Valle de Anso.

KLIPPEVÆRLING (Emberiza  cia)
11. og 12/6 1 Garbardito og 12/6 1 ved grænsen i Valle de Hecho.

HORTULAN (Emberiza hortulana)
10/6 1 St. Marie Triste og 4 ved grænsen 15/6.